《慈圣光献太皇后挽词二首》
宋代·陈襄

庆寿蟠桃晓雾昏，忽闻笳鼓咽都门。
宫闱有范遗文母，社稷无忧付圣孙。
四海心丧同祖妣，一封手诏易陵园。
君王孝感凌穹昊，未尽东朝欲报恩。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。